Ryanair

Ryanair er et irsk lavpris-flyselskap som ble etablert i 1984.

 Historikk 
Ryanair opererte rundt 300 Boeing 737-800-maskiner, noe som viste hvordan selskapet hadde ekspandert svært raskt. Ryanairs rutenett tilbød flygninger til destinasjoner i 28 land i Europa, inkludert Marokko, og i alt 179 destinasjoner. Ryanair eide også 4 ATR 42-300, som var utleid til andre operatører. I området rundt London tilbød selskapet ved inngangen til 2015 flyvninger fra London-Gatwick, London-Luton og London-Stansted, men ifølge nyhetsbyrået Irish Times i januar 2015 var Ryanair da endelig iferd med å sikre seg landingstillatelse på Heathrow Airport.

Høsten 2012 opererte selskapet mer enn 950 ruter mellom 180 flyplasser i 26 europeiske og nordafrikanske land. Ryanair hadde da 54 baser spredt utover rutenettet, og gjennomførte mer enn 1 500 flyavganger hver dag. Flyenes gjennomsnittsalder var 5,8 år pr. juli 2014.

Destinasjoner


Ryanair i Norge
Ryanair startet sine flygninger til Torp fra London Stansted i 1997. Etter at flyplassavgiftene ble redusert, åpnet Ryanair ruter til Haugesund lufthavn i 2003. Moss lufthavn, Rygge ble Ryanairs tredje, norske destinasjon i 2009, og pr. april 2013 har Ryanair opp til sju basefly på Rygge (på sommeren). Torp og Rygge kalles Oslo i Ryanairs terminologi, sistnevnte er ikke så mye lenger unna enn 'Oslo Hovedflyplass' Gardermoen – mens Torp ligger ved Sandefjord.

Fra Haugesund flyr Ryanair til London-Stansted, Alicante, Málaga, Pisa, Palma de Mallorca og Bremen. Ryanair mistet avgiftsrabatten i 2006, men det lokale næringslivet subsidierer Ryanairs ruter ved å betale disse avgiftene.

Fra Sandefjord Torp flyr Ryanair til – Alghero, Alicante, Bremen, Edinburgh, Liverpool, London-Stansted, Málaga, Milano-Bergamo, Palma de Mallorca, Pisa og Pescara. Grunnet den store satsingen på Moss lufthavn Rygge har flere og flere ruter byttet side av fjorden og Ryanairs rutenettverk fra Torp blir stadig redusert.

Ryanair opprettet base ved Moss lufthavn Rygge den 1. mars 2010 og er den største i Norge, herfra tilbyr Ryanair forbindelser til 42 destinasjoner: Faro, Alicante, Barcelona, Valencia, Palma de Mallorca, Ibiza, Aarhus, Tammerfors, Beziers, La Rochelle, Kos, Thessaloniki, Palermo, Zadar, Berlin, Brussel-Charleroi, Dublin, Malta, Gdańsk, Gran Canaria, Kaunas, Kraków, Liverpool, London-Gatwick, London-Stansted,Tallinn, Madrid, Manchester, Málaga, München-Memmingen, Newcastle, Paris-Beauvais, Paris-Vatry, Riga, Roma, Venezia, Frankfurt-Hahn, Manchester, Poznań, Wrocław, Łódź, Bergamo, Khaniá, Korfu, Toulon og Pula. Ryanair offentliggjorde de siste seks destinasjonene pr 1.11.11.

 Nedleggelse av basen på Rygge 
Ryanairs kommersielle direktør David O'Brien bekreftet til NRK i desember 2015 at basen på Moss lufthavn Rygge ville bli lagt ned dersom norske myndigheter gjorde alvor av å innføre flypassasjeravgift fra 1. april 2016. Ryanair la ned all trafikk på Rygge i oktober 2016. I stedet startet Ryanair en del flyvninger på Gardermoen (som hadde høyere avgifter enn Rygge).

Gebyrer
Selskapet er kjent for sine 'kreative' gebyrer. Man betaler innsjekkingsgebyr ved selv å printe ut boarding pass. Innsjekkingsgebyret har vært omstridt, siden den er obligatorisk dersom man skal benytte seg av flybilletten. Bestillingssiden tar imidlertid dette gebyret tidlig i prosessen, og alle tilbudsbilletter er uten innsjekkingsgebyr, dermed kan slike billetter markedsføres med lave priser. Med mindre man benytter et forhåndsbetalt Mastercard (disse selges som gavekort i Norge), må man også betale et gebyr når man betaler billetten. Det gebyrfrie alternativet med forhåndsbetalt Mastercard tillater Ryanair å hevde at kortgebyret ikke er obligatorisk, og at man dermed slipper å ta den med i all markedsføring av pris.

I tillegg til disse obligatoriske gebyrene, er det en del mer valgfrie gebyrer for å sjekke inn bagasje og få lov til å være blant de første til å gå ombord flyet slik at man kan velge sete. Resultatet er meget rimelige billetter – typisk under kr 100 om man bestiller et par uker før avreise.

 Likt og mislikt 
De lave prisene har gitt Ryanair en eventyrlig suksess og imponerende kundeantall i det ene markedet etter det andre. I flere år i etterkant av 2001 var Ryanair det eneste europeiske flyselskapet som gikk med overskudd.

Samtidig har det vært en rekke kontorversielle saker i media, både i Storbritannia og i Norge.Artikkel på Forbrukerrapporten.no – «Ryanair – en rå priskutter», 4. februar 2003 

Forholdet mellom Forbrukerombudet og Ryanair har vært anstrengt fordi Ryanairs markedsføring og kundebehandling ifølge Forbrukerombudet ikke har vært i tråd med norske regler til enhver tid.Artikkel på Aftenposten.no – «Klagerekord hos Forbrukerombudet», 5. februar 2004 Ryanair fikk imidlertid medhold på de fleste punkter i en tvist mot Forbrukerombudet som til slutt endte i Lagmannsretten. Blant forretningsreisende i Norge var Ryanair per 2006 det minst populære flyselskapet. Også fagbevegelsen var kritiske til selskapets policy overfor medarbeidere.Parat.com – «Knallhard kritikk mot Ryanair», september 2004  Misfornøyde Ryanairkunder opprettet sitt eget nettsted i 2006. Selskapet prøvde å stoppe dette, men fikk ikke gjennomslag for sine synspunkter.Artikkel på Itavisen.no – «Tapte sak mot klagenettsted», 2. januar 2007 

Selskapet avviste ved flere anledninger å betale erstatning til billettkjøpere utover å kompensere for selve prisen av billettene; f.eks. ville Ryanair ikke betale for hotell ved kansellerte fly som følge av vulkanutbrudd etc. Denne policyen var i strid med EUs regler, noe Ryanair mente var urettferdig ettersom selskaper som tilbød reise med buss, ferge og tog slapp å betale kost og losji til billettkjøpere når reisen ikke kunne gjennomføres, til tross for at deres billetter ofte var dyrere enn flybilletter.

En annen kilde til kontovers har vært påstander om at Ryanair mottok ulovlig økonomisk støtte fra enkelte europeiske flyplasserArtikkel på check-in.dk  „EU-kommissionen mistænker lufthavne for ulovlig Ryanair-støtte“  22-03-2012   noe som i tilfelle ville gitt Ryanair gunstigere vilkår enn konkurrentenes betingelser. Den påståtte støtten ble angivelig gitt i form av fordelaktig avgiftspolitikk. Dette var emnet for dokumentarfilmen Low cost, journey to the land of wild capitalism, som hadde premiere i 2012.

Ifølge nettsiden airlineratings.com ga passasjerer i 2014 i gjennomsnitt 3 stjerner til Ryanair, på en skala fra 1 til 10.

Referanser




 Eksterne lenker 


Kategori:Irske flyselskaper
Kategori:Flyselskaper etablert i 1985